Teera Watcharapranee, Author at IOGT International
Teera's Blog Corner
Tweets by @@tomteera More of Teera's tweets » Projekte | Solidariteit Helpende Hand
Al ons projekte
Vir baie kleuters is die enigste bord kos wat hulle daardie dag sal kry om te eet, die bord kos wat hulle by die kleuterskool kry. Dit is waarom Helpende Hand die Kosblikkie-projek by skole bedryf. Ons navorsing het gewys dat die kinders gewig verloor gedurende vakansietye omdat hulle nie goeie selfs enige voeding ontvang by die huis nie.
Helpende Hand glo dat die publiek ingelig moet word oor die beste maniere waarop hulle behoeftiges kan help. Met die jaarlikse #geeREG-veldtog wil ons publiek herinner dat elke keer wat jy geld vir ‘n bedelaar langs die pad gee, verseker jy dat hy nog ‘n dag op daardie straathoek sal bedel. Die #geeREG-veldtog help jou om reg te gee.
Die bemaking van ’n erflating of bates in ’n boedel aan ŉ nie-winsgewende organisasie of welsynsorganisasie (wat aan die voorskrifte van Inkomstebelasting-wet voldoen) is volgens Artikel 4h van die Boedelbelastingwet aftrekbaar van die nettowaarde van ’n boedel voordat die boedelbelasting bepaal word.
SaffasHelp is ’n inisiatief van Solidariteit Helpende Hand wat daarop gemik is om fondse uit die buiteland te genereer in die stryd teen Afrikaner armoede. Die verwagting is dat die fondse ‘n standhoudende bron van inkomste aan Solidariteit Helpende Hand- besorg vir die uitrol van ons projekte en sodoende die voorkoming, verligting en te verbreking van Afrikaner armoede.
Die eerste dag van skool is ’n reuse-uitdaging vir enige kind en selfs nog meer so wanneer jy nie eers ’n potlood het nie. Die Skooltassieprojek is ’n nasionale projek waardeur alreeds 32 000 tassies aan behoeftige graadeens geskenk is sedert die projek in 2007 van stapel gestuur is. Die projek stel behoeftige graadeens in staat om hul skoolloopbaan op gelyke voet met hul klasmaats te begin.
Die werksportaal in jou taal! Laai jou CV, soek werk of plaas ‘n pos in Afrikaans! Hierdie is ŉ gratis diens aan werksoekers en werkgewers waar jy self poste kan opsoek of laai om ‘n geskikte kandidaat te kry. Werknet is ‘’n inisiatief van Solidariteit Helpende Hand – nog een van die projekte waar ons poog om Afrikaner-armoede te verlig, voorkom en verbreek.
Oor die afgelope drie jaar het die hoeveelheid pleegouers in die land drasties gedaal. Vanaf meer as 570 000 pleegouers aan die einde van 2013 het dit tot 450 000 pleegouers in 2017 gedaal. Solidariteit Helpende Hand het ŉ spesiale platform bekendgestel om die te kort aan te spreek en die proses vir moontlik pleegouers makliker te maak.
Talent in jou taal! Talentwerf is ŉ platform om vryskutwerkers en besighede bymekaar te bring. Dit gee vryskutwerkers wêreldwyd die geleentheid om projekte te vind waar hul met hul talente kan woeker en vir werkgewers om eenmalige projekte deur kundiges in hul veld te laat voltooi. Word deel van ’n groeiende groep mense wat nuwe geleenthede sien om ‘n inkomste verdien.
Die #HelpHetta-projek verskaf sanitêre ware aan meer as 2700 skoolmeisies in +- 99 skole regoor die land. Helpende Hand hoofkantoor voorsien elke meisies drie maal ’n jaar van ’n Hanna-pakkie, terwyl Helpende Hand se landswye vrywilligertakke deurlopend produkte in hul gemeenskappe insamel en dit aan die Hetta-skole versprei.